**Հո Շի Մինի հուշարձան** (ռուս.՝ Памятник Хо Ши Мину), հուշարձան Ռուսաստանի Դաշնության մայրաքաղաք Մոսկվայում, որը նվիրված է վիետնամցի քաղաքական գործիչ Հո Շի Մինին։ Տեղադրվել է նույնանուն հրապարակում՝ քաղաքի Ակադեմիական շրջանում։ Հուշարձանը բացվել է 1990 թվականի մայիսի 18-ին։

Հուշարձան
---------

Հուշարձանը պատրաստված է բրոնզից և քարից և ներկայացնում է վիետնամցի քաղաքական գործիչ Հո Շի Մինի դիմանկարը խորհրդանշական արևի ֆոնին։ Արևի սկավառակի առջևում տեղադրված է վիետնամցու քանդակը, որը բարձրանում է ծնկած դիրքից։ Արևի սկավառակի հակառակ կողմում արևադարձային ծաղիկներ են և հնդկեղեգի երկու ծառ։ Հորինվածքը տեղադրված է կլոր սալիկի վրա։ Պատվանդանին փորագրված են Հո Շի Մինի բառերը. 

|  |  |  |
| --- | --- | --- |
|  | *Անկախությունից, ազատությունից թանկ ոչինչ չկա։* |  |

Պատմություն
-----------

Հո Շի Մինի հուշարձան տեղադրվել է 1990 թվականի մայիսի 18-ին նրա պատվին 1969 թվականին անվանակոչված հրապարակում։

Հուշարձանի հեղինակներն են քանդակագործ Վլադիմիր Ցիգալը և ճարտարապետ Ռոման Կանանինը։

ԽՍՀՄ-ի փլուզումից հետո մոսկովյան իշխանությունները ցանկանում էին քանդել հուշարձանը, ինչն առաջացրեց վիետնամցի դիվանագետների բողոքները, որոնք իրադարձությունների նման զարգացման դեպքում առաջարկում էին հուշարձանը տեղափոխել Մոսկվայում Վիետնամի դեսպանության տարածք։ Ի վերջո, հուշարձանը մնաց իր տեղում։

Կարծիքներ հուշարձանի մասին
--------------------------

Հոն Շի Մինի հուշարձանի մասին կարծիքները տարբեր են։

Որոշ մարդիկ հուշարձանների համար անսովոր արտաքին տեսքի համար այն հեգնանքով անվանում են «թռչող ափսեի հուշարձան»։ Նրանք, ովքեր չգիտեն, թե ով է Հոն Շի Մինը, այն անվանում են «թաթար-մոնղոլական լծի 300-ամյակի հուշարձան»։

Սակայն Վիետնամի ընկերների՝ Վիետնամական պատերազմի ընթացքում Վիետնամում աշխատած խորհրդային ռազմական մասնագետների համար սա մի վայր է, որտեղ նրանք Հո Շի Մինի ծննդյան օրը՝ մայիսի 19-ին, ուղիղ ժամը 10-ին, առանց հրավերի և հիշեցման ամեն տարի հավաքվում են միասին։

Մոսկվայում գտնվող վիետնամցիների համար Հոն Շի Մինի հուշարձանը բավական մեծ ժողովրդականություն է վայելում. արձանը հաճախ են այցելում վիետնամական հարսանիքների մասնակիցները։

Մրցանակներ
----------

* Մոսկվայում Հոն Շի Մինի հուշարձանի ստեղծման համար քանդակագործ Վլադիմիր Ցիգալը պարգևատրվել է վիետնամական Բարեկամության շքանշանով։

Ծանոթագրություններ
------------------

1. 1 2 3  «Сквер на площади Хо Ши Мина» (ռուսերեն). Парки Москвы. Արխիվացված օրիգինալից 2013 թ․ հուլիսի 3-ին. Վերցված է 2013 թ․ հունիսի 28-ին.
2. ↑  Нгуен Данг Фат. «39-я ежегодная встреча военных советников, работавших во Вьетнаме во время войны» (ռուսերեն). Межрегиональная общественная организация ветеранов войны во Вьетнаме. Արխիվացված օրիգինալից 2013 թ․ հուլիսի 3-ին. Վերցված է 2013 թ․ հունիսի 29-ին.
3. ↑  «Памятник Хо Ши Мину» (ռուսերեն). Департамент культуры города Москвы. 2009 թ․ մարտի 19. Արխիվացված է օրիգինալից 2013 թ․ հուլիսի 3-ին. Վերցված է 2013 թ․ հունիսի 28-ին.
4. ↑  «Евреи Известные и Неизвестные на Почтовых Марках. Цигаль Владимир Ефимович» (ռուսերեն). shabashkevich.com. Արխիվացված օրիգինալից 2013 թ․ հուլիսի 3-ին. Վերցված է 2013 թ․ հունիսի 29-ին.

Արտաքին հղումներ
----------------

* «Памятник Хо Ши Мину» (ռուսերեն). Департамент культуры города Москвы. 2009 թ․ մարտի 19. Արխիվացված է օրիգինալից 2013 թ․ հուլիսի 3-ին. Վերցված է 2013 թ․ հունիսի 28-ին.
* Памятник Хо Ши Мину на Wikimapia